*Tämä artikkeli käsittelee vuonna 1985 syntynyttä suomalaista jääkiekkoilijaa. Henrik Forsberg on myös ruotsalainen ampumahiihtäjä.*

**Henrik Forsberg** (s. 10. syyskuuta 1985 Vaasa) on suomalainen entinen jääkiekkopuolustaja. Hän pelasi urallaan SM-liigaa JYPissä, Saimaan Pallossa, Helsingin IFK:ssa, Rauman Lukossa ja Hämeenlinnan Pallokerhossa yhteensä 275 runkosarjaottelua tehopistein 9+26=35 ja keräten 278 jäähyminuuttia sekä 28 playoff-ottelua tehopistein 3+1=4 ja keräten kahdeksan jäähyminuuttia. Forsberg pelasi ison osan urastaan myös Mestiksessä, jossa hän voitti hopeaa Mikkelin Jukureissa vuonna 2011 ja pronssia KooKoossa joukkueensa kapteenina vuonna 2012. Myös seuraavan kauden 2013–2014 Forsberg aloitti HC Keski-Uudenmaan kapteenina. Forsberg edusti SM-liigassa myös KooKoota vuodet 2017–2019 ja hänet nimettiin kaudeksi 2017–2018 myös joukkueen kapteenistoon, mutta aiemminkin urallaan loukkaantumisista kärsinyt Forsberg ei kuitenkaan pelannut enää otteluakaan ja hän lopetti pelaajauransa sopimuksensa päätyttyä.

Ura
---

Forsberg syntyi Vaasassa, mutta pelasi koko junioriuransa JYPissä, jossa hän voitti C-nuorten SM-hopeaa vuonna 2001, B-nuorten SM-hopeaa vuonna 2002 sekä A-nuorten Suomenmestaruuden vuonna 2006, SM-hopeaa vuonna 2004 ja SM-pronssia vuonna 2005. Forsberg nostettiin JYPin SM-liigarinkiin kaudeksi 2004–2005, jolloin hän pelasi liigassa kuusi runkosarja- ja kolme playoff-ottelua. Kaudella 2005–2006 Forsberg pelasi loukkaantumisten takia vain kolme ottelua SM-liigassa ja 13 A-nuorissa.

Kausi 2006–2007 oli Forsbergille ensimmäinen kokonainen ja varsinainen tulokaskausi SM-liigassa ja se toi hänelle 49 runkosarjaottelussa tehot 1+3=4. Forsbergin liigauran avausmaali syntyi 30. tammikuuta 2007 ylivoimalla Hämeenlinnan Pallokerhoa vastaan. Kausi 2007–2008 Forsbergillä jäi taas rikkonaiseksi. Hän pelasi SM-liigassa 12 runkosarja- ja kolme playoff-ottelua. Forsberg pelasi kauden aikana myös lainalla peräti kolmessa eri Mestis-joukkueessa; Savonlinnan Pallokerhossa, Vaasan Sportissa ja Mikkelin Jukureissa. Kauden 2008–2009 hän pelasi pääosin JYPin farmijoukkue D Teamissa. Liigaotteluita Forsbergille kertyi 18.

Kaudeksi 2009–2010 Forsberg siirtyi vuoden mittaisella sopimuksella Mikkelin Jukureihin. Hän jatkoi joukkueessa myös kaudella 2010–2011, joka päättyi Mestis-hopeaan. Forsberg paikkasi myös kahden SM-liigaottelun verran Saimaan Pallon loukkaantumisia loka-marraskuun 2010 vaihteessa.

Forsberg jatkoi kaudella 2011–2012 uraansa KooKoossa, jonka kapteeniksi hän nousi. Forsberg kuitenkin joutui kauden kynnyksellä noin puoleksitoista kuukaudeksi sivuun veneluun murtuman takia. Hän voitti kauden päätteeksi Mestis-pronssia. Kauden 2012–2013 kynnyksellä Forsberg siirtyi ottelukohtaisella sopimuksella Kajaanin Hokin riveihin. Hän pelasi vahvasti 12 ottelua tehopistein 2+8=10 ja teholukemalla +9, kunnes olkapäävamma päätti Forsbergin kauden jo lokakuun 2012 lopulla.

Toukokuussa 2013 Forsberg siirtyi try-outille Tampereen Ilvekseen, mutta hänen koejaksonsa ei kuitenkaan tuottanut jatkosopimusta. Forsberg siirtyi sen sijaan vuoden mittaisella sopimuksella HC Keski-Uudenmaan joukkueeseen kaudeksi 2013–2014. Hän aloitti joukkueen kapteenina. Forsberg siirtyi lokakuussa 2013 lainalla Helsingin IFK:hon paikkaamaan loukkaantumisia. Kahdeksan siellä pelatun ottelun aikana Forsberg vakuutti HIFK:n seurajohdon ja sai joukkueeseen loppukauden kattaneen sopimuksen. Hän teki SM-liigan yhden kauden piste-ennätyksensä tehtyään 35 runkosarjaottelussa tehot 3+3=6.

Kaudeksi 2014–2015 Forsberg siirtyi 1+1-vuotisella sopimuksella Rauman Lukkoon. Joukkuetta valmensi hänelle JYPistä tuttu Risto Dufva. Forsberg teki liigauransa ensimmäisen playoff-maalin varsin hyvään paikkaan 30. maaliskuuta 2015 kuudennessa puolivälieräottelussa vieraissa Kalevan Palloa vastaan, sillä hänen osumansa jäi Lukon 1–2-voittoon päättyneen ottelun ratkaisumaaliksi ja se ratkaisi joukkueelle myös välieräpaikan. Forsberg palkittiin ottelun *Ilta-Sanomien* kolmen tähden tähtipelaajana. Kaudeksi 2015–2016 hän siirtyi kaksivuotisella sopimuksella Hämeenlinnan Pallokerhon riveihin.

Forsberg palasi kaudeksi 2017–2018 kaksivuotisella sopimuksella KooKoohon, joka oli noussut kaksi vuotta aiemmin SM-liigaan. Hänet nimettiin joukkueen varakapteeniksi. Forsberg ei kuitenkaan pelannut loukkaantumisen takia koko kaudella. Myös kauden 2018–2019 hän oli kokonaan sivussa. Forsberg toimi kauden aikana myös KooKoon B-nuorten SM-sarjajoukkueen apuvalmentajana Benjamin Laurinkarin johtamassa valmennustiimissä. KooKoo-sopimuksensa päätyttyä hän lopetti pelaajauransa.

Muuta
-----

Forsbergin pikkuveli Patrik on pelannut hyökkääjänä Suomen, Ruotsin ja Ranskan alemmissa sarjoissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | JYP | SM-liiga | 6 | 0 | 0 | 0 | 6 | 3 | 0 | 0 | 0 | 0 |
| 2005–2006 | JYP | SM-liiga | 3 | 0 | 0 | 0 | 2 | – | – | – | – | – |
| 2006–2007 | JYP | SM-liiga | 49 | 1 | 3 | 4 | 85 | – | – | – | – | – |
| 2007–2008 | SaPKo | Mestis | 2 | 0 | 0 | 0 | 10 | – | – | – | – | – |
|  | Sport | Mestis | 3 | 0 | 1 | 1 | 2 | – | – | – | – | – |
|  | Jukurit | Mestis | 7 | 1 | 1 | 2 | 16 | – | – | – | – | – |
|  | JYP | SM-liiga | 12 | 0 | 0 | 0 | 16 | 3 | 0 | 1 | 1 | 2 |
| 2008–2009 | D Team | Mestis | 24 | 2 | 4 | 6 | 57 | 3 | 0 | 1 | 1 | 12 |
|  | JYP | SM-liiga | 18 | 0 | 0 | 0 | 16 | – | – | – | – | – |
| 2009–2010 | Jukurit | Mestis | 34 | 4 | 6 | 10 | 52 | 4 | 0 | 0 | 0 | 4 |
| 2010–2011 | Jukurit | Mestis | 42 | 6 | 11 | 17 | 82 | 11 | 2 | 6 | 8 | 14 |
|  | SaiPa | SM-liiga | 2 | 0 | 1 | 1 | 0 | – | – | – | – | – |
| 2011–2012 | KooKoo | Mestis | 28 | 4 | 4 | 8 | 84 | 6 | 0 | 4 | 4 | 4 |
| 2012–2013 | Hokki | Mestis | 12 | 2 | 8 | 10 | 28 | – | – | – | – | – |
| 2013–2014 | HCK | Mestis | 6 | 1 | 3 | 4 | 16 | – | – | – | – | – |
|  | HIFK | SM-liiga | 35 | 3 | 3 | 6 | 14 | 1 | 0 | 0 | 0 | 2 |
| 2014–2015 | KeuPa HT | Mestis | 3 | 1 | 1 | 2 | 4 | – | – | – | – | – |
|  | Lukko | SM-liiga | 46 | 1 | 4 | 5 | 20 | 14 | 2 | 0 | 2 | 4 |
| 2015–2016 | HPK | SM-liiga | 53 | 3 | 10 | 13 | 71 | – | – | – | – | – |
| 2016–2017 | HPK | SM-liiga | 52 | 1 | 5 | 6 | 54 | 7 | 1 | 0 | 1 | 0 |
| 2017–2018 | KooKoo Loukkaantunut | SM-liiga |  |  |  |  |  |  |  |  |  |  |
| 2018–2019 | KooKoo Loukkaantunut | SM-liiga |  |  |  |  |  |  |  |  |  |  |
| 10 kautta | yhteensä | SM-liiga | 276 | 9 | 26 | 35 | 278 | 28 | 3 | 1 | 4 | 8 |
| 8 kautta | yhteensä | Mestis | 161 | 21 | 39 | 60 | 351 | 24 | 2 | 11 | 13 | 34 |

Lähteet
-------

* Henrik Forsberg The Internet Hockey Databasessa (englanniksi)
* Henrik Forsberg Eurohockey-sivustolla (englanniksi)
* Henrik Forsberg *Elite Prospects*. Everysport Media Group AB.  (englanniksi)

### Viitteet

1. ↑  Aho, Ossi: Forsberg: "Haluan pelata urani parhaan kauden" *Jatkoaika.com*.  8.9.2013. Jatkoaika r.y. Viitattu 11.4.2014.
2. 1 2  Forsberg ja Järvinen täydentämään KooKoo-puolustusta - "Pelaajat jämäköittävät puolustustamme" *Jatkoaika.com*.  24.4.2017. Jatkoaika r.y. Viitattu 25.4.2017.
3. 1 2  KooKoo vahvistuu Henrik Forsbergilla *Jatkoaika.com*.  11.7.2011. Jatkoaika r.y. Viitattu 11.4.2014.
4. 1 2 3 4 5 6 7  Henrik Forsberg *Elite Prospects*. Everysport Media Group AB.  (englanniksi)
5. ↑  Lytsy, Santtu: JYPin pelaaja-arvostelu 2005-06 *Jatkoaika.com*.  18.4.2006. Jatkoaika r.y. Viitattu 11.4.2014.
6. ↑  Tilastot - Liiga *liiga.fi*.  30.1.2007. Jääkiekon SM-liiga Oy.  Arkistoitu 13.4.2014. Viitattu 11.4.2014.
7. ↑  Mattlar, Mikko; Hienola, Eriikka; Komi, Markus; Lytsy, Santtu: Sarjaviitosen pelaaja-arviot *Jatkoaika.com*.  23.4.2008. Jatkoaika r.y. Viitattu 11.4.2014.
8. ↑  JYP lainaa seitsemän pelaajaa SaPKoon *Jatkoaika.com*.  28.9.2007. Jatkoaika r.y. Viitattu 11.4.2014.
9. ↑  JYP lainaa Forsbergin Sportiin ja Tenkasen SaiPaan *Jatkoaika.com*.  28.11.2007. Jatkoaika r.y. Viitattu 11.4.2014.
10. ↑  Jukureille lainapakkeja Jyväskylästä *Jatkoaika.com*.  7.1.2008. Jatkoaika r.y. Viitattu 11.4.2014.
11. ↑  Henrik Forsberg Jukurien haaviin *Jatkoaika.com*.  22.6.2009. Jatkoaika r.y. Viitattu 11.4.2014.
12. ↑  Teemu Seppänen Jukurien maalille *Jatkoaika.com*.  17.4.2010. Jatkoaika r.y. Viitattu 11.4.2014.
13. ↑  SaiPalla loukkaantumishuolia, paikkaajia mukaan Jukureista *Jatkoaika.com*.  27.10.2010. Jatkoaika r.y. Viitattu 11.4.2014.
14. ↑  KooKoolle kirvelevä takaisku *Jatkoaika.com*.  11.9.2011. Jatkoaika r.y. Viitattu 11.4.2014.
15. ↑  Hokki kiinnitti Eskelisen, Heikkinen jatkaa *Jatkoaika.com*.  9.9.2012. Jatkoaika r.y. Viitattu 11.4.2014.
16. ↑  Hokki-pakin kausi paketoitu *Jatkoaika.com*.  31.10.2012. Jatkoaika r.y. Viitattu 11.4.2014.
17. ↑  Ilves testaa puolustajaa *Jatkoaika.com*.  19.5.2013. Jatkoaika r.y. Viitattu 11.4.2014.
18. ↑  Ilves kiinnitti kanadalaispuolustajan - koeaikalaisille näytettiin ovea *Jatkoaika.com*.  3.6.2013. Jatkoaika r.y. Viitattu 11.4.2014.
19. ↑  HCK kiinnitti Forsbergin *Jatkoaika.com*.  17.6.2013. Jatkoaika r.y. Viitattu 11.4.2014.
20. ↑  HIFK:lle lainapuolustaja Mestiksestä *Jatkoaika.com*.  2.10.2013. Jatkoaika r.y. Viitattu 11.4.2014.
21. ↑  Forsberg jatkaa HIFK:ssa loppukauden *Jatkoaika.com*.  21.10.2013. Jatkoaika r.y. Viitattu 11.4.2014.
22. ↑  Forsberg siirtyy Lukkoon *Jatkoaika.com*.  12.5.2014. Jatkoaika r.y. Viitattu 15.6.2014.
23. ↑  Otteluseuranta *liiga.fi*.  30.3.2015. Jääkiekon SM-liiga Oy. Viitattu 31.3.2015.
24. ↑  Lukko jatkaa välieriin – KalPalla alkoi kesäloma *is.fi*.  30.3.2015. Sanoma Media Finland Oy. Viitattu 31.3.2015.
25. ↑  HPK täydensi puolustustaan kahdella JYP-kasvatilla *Jatkoaika.com*.  21.4.2015. Jatkoaika r.y. Viitattu 25.4.2015.
26. ↑  Toni Kähkösestä KooKoo-kapteeni *kookoo.fi*.  24.8.2017. KooKoo Hockey Oy.  Arkistoitu 24.8.2017. Viitattu 24.8.2017.
27. ↑  Noloa! SM-liigan nuori ruotsalaishyökkääjä loukkaantui tuulettaessaan maaliaan *arvokisat.com*.  13.2.2018. Noste Media Oy. Viitattu 13.3.2018.
28. ↑  Patrik Forsberg *Elite Prospects*. Everysport Media Group AB.  (englanniksi)